Men terrorchi emasman
Men terrorchi emasman 2021-yilda katta ekranlarga chiqqan Suriyadagi urush haqidagi oʻzbek filmidir. Ssenariy muallifi va rejissori]] Muhammad Ali Iskandarov. Film real voqealarga asoslangan. Unda IShID terrorchilik guruhlari safiga qoʻshilganlarning qaygʻuli taqdiri haqida hikoya qilinadi. Film Oʻzbekiston kinematografiya agentligi va Iskandariy Visual kinokompaniyasi hamkorligi hamda Oʻzbekiston Respublikasi Davlat xavfsizlik xizmati koʻmagida suratga olingan. Produser Firdavs Abduxoliqov. Suratga olish ishlari 2018-yilning may oyida boshlangan va Oʻzbekiston va Turkiyada boʻlib oʻtgan. „Aslida, suratga olish ishlari boshqa mamlakatlarda ham olib borilishi kerak edi. Ammo pandemiya tufayli biz mamlakatimizda suratga olish uchun maxsus pavilon qurdik va unda jangarilar hayotini aks ettirishga harakat qildik“, — dedi Iskandarov COVID-19 pandemiyasi tufayli premyera sanasi uch marta qoldirildi. Oʻzbekistonda pandemiya sababli cheklovlardan soʻng kinoteatrlarda film namoyish etildi.